## Прилог 1.2. Мере и субјекти обезбеђења квалитета на Универзитету

2.1. Субјекти система квалитета

Субјекти обезбеђења и унапређења квалитета Универзитета су следећи:

1. Субјекти обезбеђења квалитета високог образовања у Републици Србији

- Национални савет за високо образовање Републике Србије

- Национално тело за акредитацију и проверу квалитета у високом образовању (НАТ)

- Конференција универзитетa Србије

2. Субјекти обезбеђења и унапређења квалитета Универзитета су следећи:

- Ректор Универзитета

- Сенат Универзитета

- Савет Универзитета

- Стручна већа научних односно уметничких области

- Служба за развој каријере и саветовање студената

- Одбор за обезбеђење квалитета и интерну евалуацију

- У оквиру Универзитетског центра за интердисциплинарне и мултидисциплинарне студије и истраживања (УЦИМСИ) појављују се следећи субјекти обезбеђења и унапређења квалитета: Координационо веће УЦИМСИ-а, руководилац УЦИМСИ-а, наставници, сарадници и студенти.

3. Субјекти обезбеђења квалитета чланица Универзитета су следећи:

- Декани факултета

- Директори института

2.2. Мере обезбеђења и унапређења квалитета

Мере за обезбеђење квалитета Универзитета се следеће:

- утврђивање области обезбеђења и унапређења квалитета,

- обавезно самовредновање и оцена квалитета студијских програма и установе, у складу са стандардима Националног савета за високо образовање у интервалима од највише три године,

- спољашна провера квалитета, у складу са стандардима Националног савета за високо образовање коју спроводи Национално тело за акредитацију и проверу квалитета у високом образовању (НАТ),

- акредитација Универзитета у складу са стандардима Националног савета за високо образовање у Законом прописаном року,

- међународна сарадња кроз извођење заједничких студијских програма, размену студената, наставника и сарадника,

- успостављање сталне сарадње са послодавцима и дипломираним студентима (Савет послодаваца и АЛУМНИ сервис) у циљу добијања повратне информације о квалитету студијских програма и компетенција које су стекли дипломирани студенти завршетком студија,

- обавеза јавног публиковања резултата вредновања квалитета на интернет страници Универзитета,

- стручно усавршавање особља које учествује у обезбеђењу квалитета на Универзитету.

Систем обезбеђења и унапређења квалитета је свеобухватно реализован у складу са применом општих аката Универзитета којима су регулисана поједина питања везана за рад и процес рада на Универзитету и за мере обезбеђења и унапређења квалитета.

Универзитет ће донети и друга општа акта у складу са потребама, а која су неопходна за контролу и унапређење квалитета.

Имплементација политике квалитета, заједно са сталном потребом преиспитивања и ажурирања институционалне мисије Универзитета, намеће потребу за периодичном евалуацијом система обезбеђења и унапређења квалитета и одговарајућих смерница, и за непрекидно преиспитивање политике осигурања квалитета.

Ради спровођење Стратегије квалитета Универзитета у складу са политиком квалитета, Одбор за обезбеђење квалитета и интерну евалуацију ће сачинити акциони план по областима обезбеђења и унапређења квалитета, којим ће се ближе утврдити циљеви, мере и активности које ће се предузети са роковима за извршење, као и извршиоци за спровођење тих мера.